**Tisztelt Ügyfelünk!**

Irányadó jogszabályok:

A kereskedelemről szóló 2005. évi CLXIV. törvény

A kereskedelmi tevékenységek végzésének feltételeiről szóló 210/2009. (IX.29.) Korm. rendelet.

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény.

Az illetékekről szóló 1990. évi XCIII. törvény.

Ügyintézés helye:

Monostorapáti Közös Önkormányzati Hivatal

8296 Monostorapáti, Petőfi u. 123.

**Tájékoztatjuk, hogy eljárásaink megindítására cégek és egyéni vállalkozók számára csak elektronikusan van lehetőség**, az elektronikus ügyintézés és a bizalmi szolgáltatások általános szabályairól 2015. évi CCXXII. törvény alapján.

Az űrlapokkal történő elektronikus ügyintézésre az önkormányzat honlapján ([www.taliandorogd.hu](http://www.taliandorogd.hu)) – önkormányzati- **Intézze ügyeit elektronikusan!** ikon megnyitásával mely az E-önkormányzat portálra navigálja vagy a  [**https://ohp-20.asp.lgov.hu**](https://ohp-20.asp.lgov.hu)  érhető el,

az e-papírral történő elektronikus ügyindításra az úgynevezett Személyes Ügyintézési Felületen is lehetőség van. Kérjük, hogy telefonszámát és e-mail címét feltétlenül tüntesse fel a nyomtatványokon!

**Javasoljuk, hogy az elektronikus ügyintézés megkezdése előtt tájékozódjanak az elektronikus ügyintézés használatával kapcsolatos bővebb információkról a www.taliandorogd.hu oldalunkon az Intézze ügyeit elektronikusan ikonon vagy ügyintézés menü Elektronikus ügyintézés pontjában.**



Amennyiben az ügyhöz jogszabály:

–  **illeték vagy igazgatási-szolgáltatási díj** megfizetési kötelezettséget írt elő (pl: 3000,-Ft a kereskedelmi/vendéglátó tevékenység bejelentése) azt az ügy megindításával egyidejűleg a Taliándörögd Község Önkormányzata által vezetett **73200017-11269025**  számú számlaszámra történő átutalással teljesítheti.

**Közleménybe** minden esetben tüntesse fel, az **ügyfél nevét** és hogy az **eljárás típusát**!

A befizetés igazolásához **csatolja a kérelemhez az átutalást teljesítő bank felülhitelesített bizonylatát.**

**ELEKTRONIKUS ÜGYINTÉZÉS MENETE**

**Az elektronikus bejelentés akkor lesz sikeres, ha a bejelentő a mellékleteket már előzetesen beszkennelte, ezek a következők:**

* Illeték/igazgatási díj megfizetéséről szóló átutalási igazolás
* Ingatlan használatát igazoló irat (bérleti szerződés, tulajdonosi hozzájárulás)
* Tevékenységet igazoló irat (pl. cégkivonat, egyéni vállalkozó tevékenység igazolás)
* Külön engedély (forgalmazni kívánt termékek között van külön engedély köteles)

**Adatok amire az elektronikus űrlap kitöltésénél szükség lesz:**

* üzletben/telepen folytatott tevékenység esetében az ingatlan helyrajzi száma,
* bérleti szerződés beküldése esetén a tulajdonos/ok adatai (név, születési név, születés helye ideje, lakcíme).

**Elektronikus űrlap kitöltésének a mente:**

1. Az önkormányzat honlapján „**Intézze ügyeit elektronikusan!”** ikonra kattintva – „ügyindítás” vagy Az alábbi linken keresztül indítható a kérelem beadása: [**https://ohp-20.asp.lgov.hu**](https://ohp-20.asp.lgov.hu)
2. Önkormányzat kereső „Taliándörögd” lekérdezés majd kiválaszt
3. Portál szolgáltatások » ügyindítás »
4. Eljárás módja pl: „saját néven egyéni vállalkozó” a bejelentő adatait itt kell megadni (név, adószám stb.)
5. Ágazat: pl:„ipar-kereskedelem”
6. Ügytípus: pl: „üzleti tevékenység”
7. Űrlap keresés: feljön az űrlapok listája:

* Bejelentés nem üzletköteles termék forgalmazása (Kereskedelmi tevékenység bejelentés esetén: új bejelentés, változás bejelentése, megszűnés bejelentése /a címsor alatti résznél kiválasztandó!/)
* Működési engedély kérelem üzletköteles termék forgalmazása
* Működési engedély visszavonási kérelem

1. **Űrlap kitöltés**: „önline kitöltés” majd a sárga mezőt tölteni kell! Fontos a telefonszám, e-mail cím megadása, elektronikus kapcsolattartás engedélyezése. A helyrajzi szám töltése kötelező.
2. Termékkörök megjelölése: 3. pontnál egyéb termékkörre kattintva jön fel a termékkörlista, amiből ki kell választani a forgalmazni kívánt termékköröket.
3. Ha van jövedéki termék, akkor azt a 4. pontból nyíló listáról kell kiválasztani.
4. A befejezés előtt célszerű a lap tetején található sorból kiválasztani az ellenőrzés futtatása parancsot kiválasztani: megjelöli a javítandó hibákat, ami nélkül nem küldhető el az űrlap.
5. Ha a kérdőív hibája 0: a letöltés gombra kattintva pdf. formátumba menti az űrlapot a program.
6. Űrlap beküldésére kattintva visszakerülünk a hivatali ügyfélkapu oldalra: itt lehet a **csatolmányok hozzáadása** funkciónál feltölteni a bejelentés mellékleteit:

1. tevékenység igazolása (pl. cégkivonat, egyéni vállalkozó tevékenységi kör igazolása stb.)

2. forgalmazni kívánt termékek között a külön engedélyhez kötött termékeknél külön engedély vagy másolata (Nemzeti Élelmiszerlánc-biztonsági Hivatal külön engedély)

3. Nem a kérelmező tulajdonában lévő ingatlannál létesített kereskedelmi/vendéglátó tevékenység esetében vagy meglévő üzlet esetében használatának jogcímét igazoló okiratot (pl. bérleti szerződés, tulajdonosi hozzájárulás)

4. Haszonélvezet esetében a haszonélvező hozzájárulását igazoló okiratot

5. Közös tulajdonban álló ingatlan, üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot.

6. átutalási megbízás teljesítéséről szóló igazolás (illeték megfizetésének igazolása)

**Feltöltés: kitallózni a feltöltendő fájlt.**

Beküldés: hivatali ügyfélkapus oldal visszajelzi, hogy a beküldés sikeresen megtörtént.

Köszönjük!